سعودی عرب

**سعودی عرب**  (رسمی نام : المملكة سعودیہ العربیہ) مغربی ایشیا کا ایک ملک ہے۔ یہ جزیرہ نما عرب کے بڑے حصے پر محیط ہے، جو اسے ایشیا کا پانچواں سب سے بڑا، عرب دنیا کا دوسرا سب سے بڑا اور مغربی ایشیا اور مشرق وسطی کا سب سے بڑا ملک بناتا ہے۔ اس کی سرحد مغرب میں بحیرہ احمر سے ملتی ہے۔ شمال میں اردن، عراق اور کویت؛ مشرق میں خلیج فارس، قطر اور متحدہ عرب امارات؛ جنوب مشرق میں عمان؛ اور جنوب میں یمن۔ بحرین مشرقی ساحل سے دور ایک جزیرہ نما ملک ہے۔ شمال مغرب میں خلیج عقبہ سعودی عرب کو مصر اور اسرائیل سے الگ کرتی ہے۔ سعودی عرب واحد ملک ہے جس کے پاس بحیرہ احمر اور خلیج فارس دونوں کے ساتھ ساحل ہے اور اس کا زیادہ تر علاقہ خشک صحرا، نشیبی، میدان اور پہاڑوں پر مشتمل ہے۔ اس کا دار الحکومت اور سب سے بڑا شہر ریاض ہے۔ یہ ملک مکہ اور مدینہ کا گھر ہے، جو اسلام کے دو مقدس ترین شہر ہیں۔**</sub>

قبل از اسلام کا جزیرہ نما عرب، وہ علاقہ جس پر موجودہ سعودی عرب مشتمل ہے، کئی قدیم ثقافتوں اور تہذیبوں کا مقام تھا۔ سعودی عرب میں قبل از تاریخ انسانی سرگرمیوں کے کچھ ے ابتدائی نشانات پائے جاتے ہیں۔ دین اسلام چھٹی صدی عیسوی (571ء) میں ابھر کر سامنے آیا اور جزیرہ نما عرب کے ساتھ ساتھ ایشیا اور افریقہ کے بڑے حصے پر پھیل گیا۔
چھٹی صدی کے اوائل میں، اللہ کے بھیجے ہوئے آخری رسول، [[محمد بن عبد اللہ|محمد]] [[صل اللہ علیہ وآلہ وسلم|ﷺ]] نے جزیرہ نما عرب کی آبادی کو اکٹھا کیا اور ایک واحد اسلامی مذہبی حکومت قائم کی۔ سنہ 632ء میں ان کے **وصال*' کے بعد ان کے پیروکاروں نے بیس سال کے اندر اندر، مغرب میں [[جزیرہ نما آئبیریا]] سے لے کر مشرق میں وسطی اور [[جنوبی ایشیا]] کے کچھ حصوں تک، ایک وسیع علاقے کو فتح کرتے ہوئے، تیزی سے جزیرہ نما عرب سے باہر اسلام کی روشنی کو پھیلا دیا اور خلافت راشدہ(632ء–661ء) کے علاوہ اموی(661ء–750ء)، عباسی (750ء–1517ء) اور فاطمی(909ء–1171ء)خلافت کے ساتھ ساتھ ایشیا، [[افریقہ]] اور [[یورپ]] میں متعدد دیگر خاندانوں کی بنیاد رکھی۔

جدید دور کے سعودی عرب کا علاقہ پہلے بنیادی طور پر چار الگ الگ تاریخی علاقوں پر مشتمل تھا: [[حجاز]]، [[نجد]] اور مشرقی عرب کے کچھ حصے ([[الحساء|الاحساء]]) اور جنوبی عرب ([[عسير علاقہ|عسیر]])۔ مملکتِ سعودی عرب کی بنیاد [[شاہ عبدالعزیز]] (مغرب میں ابن سعود کے نام سے مشہور) نے 1932ء میں رکھی تھی۔ انھوں نے سنہ 1902ء میں اپنے خاندان کے آبائی علاقے ریاض پر قبضے کے ساتھ فتوحات کے سلسلے کے ذریعے چاروں خطوں کو ایک ریاست میں متحد کیا۔ سعودی عرب اس کے بعد سے ایک مطلق العنان [[بادشاہت]] رہا ہے، جہاں سیاسی فیصلے بادشاہ، وزراء کی کونسل اور ملک کے روایتی اشرافیہ کے درمیان مشاورت کی بنیاد پر کیے جاتے ہیں۔ [[اہل سنت|سنی اسلام]] کے اندر انتہائی قدامت پسند [[وہابیت|وہابی]] مذہبی تحریک کو سنہ 2000ء کی دہائی تک "سعودی ثقافت کی ایک اہم خصوصیت" کے طور پر بیان کیا گیا تھا۔ سنہ 2016ء میں، سعودی عرب کی حکومت نے انتہائی قدامت پسند وہابی مذہبی اشرافیہ کے اثر و رسوخ کو کم کرنے اور اخلاقی پولیس کی سرگرمیوں کو محدود کرنے کے اقدامات کیے، سماجی ترقی کو بڑھانے اور بحال کرنے اور مزید مضبوط اور موثر معاشرہ بنانے کی کوشش میں [[سعودی وژن 2030ء]] کے اقتصادی پروگرام کا آغاز کیا۔ اپنے بنیادی قانون میں، سعودی عرب خود کو ایک خود مختار عرب اسلامی ریاست کے طور پر بیان کرتا ہے جس میں اسلام کو سرکاری مذہب، [[عربی زبان|عربی]] کو سرکاری زبان اور ریاض دار الحکومت کہا جاتا ہے۔

[[پٹرولیم|پیٹرولیم]] سنہ 1938ء میں دریافت ہوا اور اس کے بعد مشرقی صوبے میں کئی دیگر دریافتیں ہوئیں۔ سعودی عرب اس کے بعد سے دنیا کا دوسرا سب سے بڑا تیل پیدا کرنے والا ملک ([[ریاست ہائے متحدہ|امریکا]] کے بعد) اور دنیا کا سب سے بڑا تیل برآمد کنندہ بن گیا ہے۔ یہاں دنیا کے دوسرے سب سے بڑے تیل کے ذخائر اور چوتھے بڑے گیس کے ذخائر موجود ہیں۔ مملکت کو [[عالمی بنک|عالمی بینک]] کی اعلی آمدنی والی معیشت کے طور پر درجہ بندی کیا گیا ہے اور یہ واحد عرب ملک ہے جو [[جی 20 اہم معیشتیں|جی20]] بڑی معیشتوں کا حصہ ہے۔ ریاست کو مختلف وجوہات کی بنا پر تنقید کا نشانہ بنایا جاتا ہے، جن میں [[یمنی خانہ جنگی (2015–تاحال)|یمنی خانہ جنگی]] میں اس کا کردار، اسلامی دہشت گردی کی مبینہ سرپرستی اور اس کا انسانی حقوق کا خراب ریکارڈ، بشمول سزائے موت کا ضرورت سے زیادہ اور اکثر ماورائے عدالت شامل ہے۔

سعودی عرب کو علاقائی اور درمیانی طاقت سمجھا جاتا ہے۔ سعودی معیشت مشرقِ وسطیٰ میں سب سے بڑی ہے۔ عمومی جی ڈی پی کے لحاظ سے دنیا کی اٹھارویں سب سے بڑی معیشت اور فی کس پیداوار کے لحاظ سے دنیا کی سترویں بڑی معیشت ہے۔ ایک بہت ہی اعلیٰ انسانی ترقی کے اشاریہ والے ملک کے طور پر، یہ مفت اعلی تعلیم، ٹیکس فری آمدنی اور مفت آفاقی نظامِ صحت پیش کرتا ہے۔ سعودی عرب دنیا کی تیسری بڑی تارکین وطن کی آبادی کا مرکز ہے۔ اس کی آبادی دنیا کی سب سے نوجوان آبادی میں سے ایک بھی ہے، اس کی 32.2 ملین کی آبادی کا تقریباً 50 فیصد 25 سال سے کم عمر کا ہے۔ [[مجلس تعاون برائے خلیجی عرب ممالک|خلیج تعاون کونسل]] کا رکن ہونے کے علاوہ سعودی عرب [[اقوام متحدہ|تنظیمِ اقوام متحدہ]]، [[تنظیم تعاون اسلامی|تنظیمِ تعاونِ اسلامی]]، [[عرب لیگ]]، عرب تنظیم برائے ہوائی نقل و حمل اور  [[اوپیک|تیل برآمد کرنے والے ممالکِ کی تنظیم، اوپیک]]  کا ایک فعال اور بانی رکن ہے۔

== جغرافیہ ==
شمال مغرب میں اس کی سرحد [[اردن]]، شمال میں [[عراق]] اور شمال مشرق میں [[کویت]]، [[قطر|قطر،]] اور [[بحرین]] اور مشرق میں [[متحدہ عرب امارات]]، جنوب مشرق میں [[سلطنت عمان]]، جنوب میں [[یمن]] سے ملی ہوئی ہے جبکہ [[خلیج فارس]] اس کے شمال مشرق اور [[بحیرہ احمر|بحیرہ قلزم]] اس کے مغرب میں واقع ہے۔ یہ حرمین شریفین کی سرزمین کہلاتی ہے کیونکہ یہاں [[اسلام]] کے دو مقدس ترین مقامات [[مکہ|مکہ مکرمہ]] اور [[مدینہ منورہ]] موجود ہیں۔

== تاریخ ==
سعودی ریاست کا ظہور تقریباً [[1750ء]] میں عرب کے وسط سے شروع ہوا، جب ایک مقامی رہنما [[محمد بن سعود]] معروف اسلامی شخصیت اور[[محمد بن عبدالوہاب]] کے ساتھ مل کر ایک نئی سیاسی قوت کے طور پر ابھرے۔
[[فائل:SaudiInfluenceUrduMap.png|تصغیر|دائیں|200px|سعودی ریاست مختلف ادوار میں]]
اگلے ڈیڑھ سو سال میں [[آل سعود]] کی قسمت کا ستارہ طلوع و غروب ہوتا رہا، جس کے دوران میں [[جزیرہ نما عرب]] پر تسلط کے لیے ان کے [[مصر]]، [[سلطنت عثمانیہ]] اور دیگر عرب خاندانوں سے تصادم ہوئے۔ بعد ازاں سعودی ریاست کا باقاعدہ قیام [[عبدالعزیز ابن سعود|شاہ عبدالعزیز السعود]] کے ہاتھوں عمل میں آیا۔

[[1902ء]] میں، عبد العزیز نے حریف آل رشید سے [[ریاض]] شہر چھین لیا اور اسے [[آل سعود]] کا [[دار الحکومت]] قرار دیا۔ اپنی فتوحات کا سلسلہ جاری رکھتے ہوئے انھوں نے [[1913ء]] سے [[1926ء]] کے دوران میں [[الاحساء]]، [[قطیف]]، [[نجد]] کے باقی علاقوں اور [[حجاز]] (جس میں [[مکہ|مکہ مکرمہ]] اور [[مدینہ منورہ]] کے شہر شامل تھے) پر بھی قبضہ کر لیا۔ [[8 جنوری]] [[1926ء]] کو، [[عبدالعزیز ابن سعود]] حجاز کے [[بادشاہ]] قرار پائے۔ [[29 جنوری]] [[1927ء]] کو، انھوں نے شاہ نجد کا خطاب حاصل کیا۔ [[20 مئی]] [[1927ء]] کو، [[معاہدہ جدہ]] کے مطابق [[برطانیہ]] نے تمام مقبوضہ علاقوں (جو اس وقت مملکت حجاز و نجد کہلاتے تھے) پر [[شاہ عبدالعزیز|عبدالعزیز ابن سعود]] کی حکومت کو تسلیم کر لیا۔ [[1932ء]] میں، [[برطانیہ]] کی رضامندی حاصل ہونے پر مملکت حجاز و نجد کا نام تبدیل کر کے مملکت سعودی عرب رکھ دیا گیا۔ [[مارچ]] [[1938ء]] میں، تیل کی دریافت نے ملک کو معاشی طور پر زبردست استحکام بخشا اور مملکت میں خوش حالی کا دور دورہ ہو گیا۔

=== سعودی عرب کے سعودی نام کی تاریخ ===
حالیہ نام "سعودی" تقریباً 1727ء میں موجود سعودیہ کے وسط, ریاض میں آل سعود کی حکومت بنانے سے شروع ہوا.
==== پہلا سعودی دور ====
جب ایک مقامی رہنما "محمد بن سعود" معروف اسلامی شخصیت اور وہابیت یا [[سلفی تحریک]] کے بانی [[محمد بن عبد الوہاب]] کے ساتھ مل کر ایک نئی سیاسی قوت کے طور پر ابھرے۔ اس وقت یہ علاقہ 'سلطنت عثمانیہ' کے کنٹرول میں تھا۔

1805ء اور 1806ء میں آل سعود نے مکہ اور مدینہ کو بھی اپنے کنٹرول میں لے لیا۔ 1818ء میں سلطنت عثمانیہ کی فوجوں نے ان سے سارا علاقہ واپس لے لیا۔ 1824ء میں سعود فیملی نے نجد کے علاقے پر دوبارہ قبضہ کر لیا۔

==== دوسرا سعودی دور ====
اسی دوران ایک نئی طاقت آل رشید سامنے آئی۔ نئی طاقت آل رشید و آل سعود میں آپس کی جنگیں جاری رہیں۔ اور آل رشید نے آل سعود کو 1892ء میں حتمی شکست دے کر علاقہ چھوڑ کر کویت میں جلاوطنی پہ مجبور کر دیا۔

حجاز یعنی مکہ مدینہ میں عثمانیہ حکومت کے حکم پر داخل ہوئی مصری فوجیں 1840ء میں علاقے سے نکل گئیں۔ اور شریف مکہ نے کنٹرول سنبھال لیا. ترکی نے برائے نام حکمرانی ساتھ آل سعود و آل رشید و شریف مکہ فیملی سمیت کئی قبائل کو اندرونی خود مختاری دی ہوئی تھی۔

==== تیسرا سعودی دور ====
1902ء میں آل سعود کے شاہ عبد العزیز کویت سے
جلاوطنی سے واپس آئے اور سعودی اخوان تحریک,  وہابی تحریک اور دیگر کی مدد کے ساتھ 1906ء میں آل رشید کو شکست دے کر علاقے سے نکال دیا اور
عثمانیہ سلطنت نے انھیں تسلیم کر لیا۔ اس کے بعد مرکزی علاقہ سے ہٹ کر خلیج فارس کے ساتھ کے علاقہ الاحسا پہ قبضہ کر لیا۔
عبد العزیز جنھیں ابن سعود بھی کہا جاتا تھا۔ نے "عرب بغاوت" سے دوری رکھی۔ اور آل رشید ساتھ مقابلے پہ فوکس رکھا۔ پھر 1920ء میں عسیر علاقہ پہ قبضہ کیا۔ 1921ء میں آل رشید کو مکمل طور پر دیس سے نکال دیا گیا۔

==== عرب بغاوت کی علاقہ کی تاریخ میں اہمیت ====
شریف مکہ حسین بن علی نے ایک [[انگریز]] میکموہن کے ساتھ  مل کر عثمانیہ سلطنت کے خلاف ساز باز کرکے متحدہ عرب ریاست بنانے کی سازش کی۔ اس میں [[لارنس آف عربیہ]] کا بھی رول رہا۔

1914ء میں جنگ عظیم اول شروع ہو چکی تھی۔ جس میں سلطنت عثمانیہ, جرمن سلطنت اور آسٹرو-ہنگروی سلطنت ایک طرف تھے اور روس, فرانس اور برطانیہ وغیرہ دوسری طرف۔

1916ء میں سلطنت عثمانیہ کو کمزور کرنے کے لیے تمام عرب علاقے,شام,یمن,اردن اور موجودہ سعودیہ پہ مشتمل متحدہ عرب ریاست کے قیام اور سلطنت عثمانیہ سے آزادی کا خواب دکھایا گیا۔ برطانوی فوجوں کی مدد سے عرب باغی فوجوں نے مکہ, مدینہ, اردن اور پھر [[دمشق]] فتح کر لیا۔

1916ء سے 1918ء کے دوران دمشق میں شام کی عرب کنگ ڈم قائم کرکے شریف مکہ کا بیٹا فیصل بادشاہ بنادیا گیا۔ لیکن پھر سائیکس معاہدے مطابق عرب علاقے سوائے سعودیہ کے, فرانس اور برطانیہ نے آپس میں تقسیم کرلیے۔ حجاز (مکہ اور مدینہ) کو شریف مکہ کے حوالے کیا گیا۔

آل سعود اور شریف مکہ, دونوں برطانوی رابطے میں اور امداد لینے والے تھے۔ شریف مکہ کو حجاز کا بادشاہ تسلیم کیا گیا۔ لیکن بعد میں, 1924ء میں اسے برطانیہ کی طرف سے چھوڑ دیا گیا۔

1925ء میں عبد العزیز نے حجاز پہ قبضہ کرکے خود کو شاہ حجاز ڈیکلیئر کیا۔ پھر شاہ نجد بنے۔ پھر 1932ء میں دونوں بادشاہتوں(نجد اور حجاز) کو ضم کر کے سعودی عرب کا نام دیا گیا۔

حجاز کی فتح بعد, سعودی اخوان برطانوی مقبوضہ اردن, عراق اور کویت کی طرف بڑھنا چاہتے تھے تاکہ اپنا مسلک وہاں بھی نافذ کریں لیکن عبد العزیز اردن اور عراق وغیرہ برطانوی قبضے میں ہونے کی وجہ سے برطانیہ سے لڑائی مول نہیں لینا چاہتے تھے۔ اس پر اختلافات ہوئے تو اخوان نے بغاوت کردی لیکن وہ سختی سے کچل دی گئی۔ اور پھر سعودی حکومت استحکام حاصل کرتی چلی گئی.

==== لارنس آف عربیہ کا رول ====
لارنس نے پہلی جنگ عظیم شروع ہونے کے بعد خود کو بطور   رضاکار پیش کیا اسے مصر میں پوسٹ کیا گیا۔ وہاں سے وہ عراق اور سعودی عرب مشنز پہ جاتا رہا اور اوپر ذکر کردہ عثمانی سلطنت کے خلاف عرب بغاوت اور متحدہ عرب ریاست (بشمول شام,اردن,یمن,نجد اور حجاز) کی سازش میں شامل ہوا اور دوسرے انگریز افسروں کے ساتھ برطانیہ کے لیے رابطہ افسر کی حیثیت سے کام کیا۔ وہ شریف مکہ کے بیٹے فیصل جو بعد میں شاہِ شام بنا, کے ساتھ نزدیکی معرکوں میں شامل رہا اور دمشق کی فتح میں ہم رکاب بھی رہا۔ اس کے رول کو صحافی تھامس نے سنسنی خیزی کے ساتھ پیش کیا۔

== آل سعود ==
سعودی عرب عالم اسلام کی سب سے بڑی مملکت سمجھی جاتی ہے۔ اس مملکت کے بانی یوں تو شاہ عبد العزیز بن عبد الرحمن آل سعود ہیں جو [[15 جنوری]] [[1877ء]] کو پیدا ہوئے تھے مگر اس سلطنت کے قیام کی جدوجہد کا آغاز 18 ویں صدی میں ہوا تھا جب [[1725ء]] میں آل سعود کے سربراہ [[امیر سعود بن محمد بن مقرن]] کی وفات ہوئی۔

اس زمانے میں [[نجد]] میں چھوٹی چھوٹی ریاستیں تھیں اور ہر ریاست کا الگ الگ حکمران ہوتا تھا۔ امیر سعود بن محمد کے چار صاحبزادے تھے جنھوں نے اس عزم کا اظہار کیا کہ وہ نجد میں سعودی سلطنت قائم کریں گے۔

امیر سعود بن محمد کے سب سے بڑے صاحبزادے کا نام [[محمد بن سعود]] تھا۔ وہ [[درعیہ]] کے حکمران بنے اور انھوں نے [[شیخ]] [[محمد بن عبدالوہاب]] کی مدد سے درعیہ میں اپنی حکومت قائم کی اور آہستہ آہستہ اسے مستحکم کرنا شروع کیا۔

محمد بن سعود اور شیخ محمد عبد الوہاب کے درمیان 1745ء میں ایک تاریخی ملاقات ہوئی جس میں دونوں نے عہد کیا کہ اگر کسی وقت محمد بن سعود [[نجد و حجاز]] میں اپنی حکومت قائم کرنے میں کامیاب ہوئے تو وہاں شیخ محمد بن عبد الوہاب کے عقائد کو رائج کریں گے۔

1765ء میں شہزادہ محمد اور 1791ء میں شیخ محمد بن عبد الوہاب کی وفات ہو گئی۔ اس وقت تک جزیرہ نما عرب کے بیشتر علاقے پر آل سعود کی حکمرانی قائم ہو چکی تھی۔

شہزادہ محمد کے بعد امام عبد العزیز علاقے کے حکمران بنے مگر 1803ء میں انھیں قتل کر دیا گیا۔ [[امام]] [[عبدالعزیز]] کے بعد ان کے بیٹے [[سعود]] حکمران بنے جو 1814ء میں وفات پا گئے۔

سعود کے بیٹے عبد اللہ ایک بڑے عالم دین بھی تھے۔ ان کے دور حکمرانی میں ان کے علاقے کا ایک بڑا حصہ ان کے ہاتھ سے نکل گیا اور درعیہ سلطنت عثمانیہ کے زیر نگیں آ گیا۔

امام عبد اللہ قیدی بنا لیے گئے اور انھیں [[استنبول]] لے جا کر سزائے موت دے دی گئی۔

مگر جلد ہی ان کے بھائی [[مشاری بن سعود]] اپنی حکومت واپس لینے میں کامیاب ہو گئے مگر وہ زیادہ عرصے تک حکمرانی نہ کر سکے اور ان کا علاقہ دوبارہ [[سلطنت عثمانیہ]] کے قبضے میں چلا گیا۔

اس کے بعد اُن کا بھتیجا شہزادہ [[ترکی بن عبداللہ]] [[ریاض]] پر قبضہ کرنے میں کامیاب ہوا، جس پر وہ 1824ء سے 1835ء تک بر سر اقتدار رہے۔

اگلی کئی دہائیوں تک [[آل سعود]] کی قسمت کا ستارہ طلوع و غروب ہوتا رہا اور [[جزیرہ نما عرب]] پر تسلط کے لیے [[مصر]] [[سلطنت عثمانیہ]] اور دیگر عرب قبائل میں تصادم ہوتے رہے۔ آل سعود کے ایک حکمران [[امام عبدالرحمن]] تھے، جو 1889ء میں [[بیعت]] لینے میں کامیاب ہوئے۔

امام عبد الرحمن کے بیٹے [[شہزادہ عبدالعزیز]] ایک مہم جُو شخصیت تھے اور [[1900ء]] میں انھوں نے اپنے والد کی زندگی میں ہی ان کی کھوئی ہوئی سلطنت واپس لینے اور اسے وسعت دینے کی کوششیں شروع کر دیں

1902ء میں انھوں نے ریاض شہر پر قبضہ کیا اور اسے آل سعود کا دار الحکومت قرار دیا۔

اپنی فتوحات کا سلسلہ جاری رکھتے ہوئے انھوں نے [[الاحسائی]]، [[قطیف]] اور [[نجد]] کے متعدد علاقوں پر قبضہ کر لیا۔

سلطنت عثمانیہ کے آخری دور میں [[حجاز]] پر (جس میں [[مکہ مکرمہ]] اور [[مدینہ منورہ]] کے علاقے شامل تھے) شریف مکہ حسین کی حکمرانی تھی، جنھوں نے 5 جون 1916ء کو ترکی کے خلاف بغاوت کا اعلان کر دیا۔

حسین کو نہ صرف عربوں کے مختلف قبائل کی بلکہ برطانیہ کی تائید بھی حاصل تھی۔

7 جون 1916 کو شریف مکہ حسین نے حجاز کی آزادی کا اعلان کیا۔

21 جون کو مکہ پر ان کا قبضہ مکمل ہوا اور 29 اکتوبر کو انھوں نے پورے عرب کا حکمران ہونے کا باضابطہ اعلان کر دیا۔ ساتھ ہی انھوں نے تمام عربوں کو دعوت دی کہ وہ ترکوں کے خلاف جنگ کا اعلان کریں۔ 15 دسمبر 1916ء کو حکومت برطانیہ نے حسین کو شاہ حجاز تسلیم کرنے کا اعلان کر دیا۔

اسی دوران امیر عبد العزیز ابن عبد الرحمن آل سعود نے مشرقی عرب کا ایک بڑا حصہ مسخر کر لیا اور 26 دسمبر 1915ء کو برطانیہ کے ساتھ دوستی کا ایک معاہدہ بھی کر لیا۔

5 ستمبر 1924ء کو انھوں نے حجاز کو بھی فتح کر لیا۔

عوام نے امیر عبد العزیز کا ساتھ دیا اور شریف مکہ شاہ حسین نے حکومت سے دست بردار ہو کر اپنے بیٹے علی کو شاہ حجاز بنا دیا۔ مگر امیر عبد العزیز کی بڑھتی ہوئی پیش قدمی کے باعث انھیں بھی اپنا تخت چھوڑنا پڑا۔

13 اکتوبر 1924 کو شاہ عبد العزیز نے مکہ معظمہ پر بھی قبضہ کر لیا۔

5 دسمبر 1925ء کو انھوں نے مدینہ کا اقتدار حاصل کر لیا۔ 19 نومبر 1925ء کو شریف مکہ علی نے اقتدار سے مکمل دستبرداری کا اعلان کیا اور یوں جدہ پر بھی آل سعود کا قبضہ ہو گیا۔ آٹھ جنوری 1926ء کو شاہ حجاز عبد العزیز ابن عبد الرحمن آل سعود نے ایک خصوصی تقریب میں مملکت نجد و حجاز کے مکمل اختیارات سنبھالنے کا اعلان کر دیا۔

20 مئی 1927ء کو برطانیہ نے تمام مقبوضہ علاقوں پر جو اس وقت مملکت حجاز و نجد کہلاتے تھے عبد العزیز ابن سعود کی حکمرانی کو تسلیم کر لیا۔ 23 ستمبر 1932ء کو شاہ عبد العزیز ابن سعود نے مملکت حجاز و نجد کا نام تبدیل کر کے ’المملکتہ العربیتہ السعودیہ‘ رکھنے کا اعلان کر دیا۔

شاہ عبد العزیز بن عبد الرحمن آل سعود نے جلد ہی اپنی مملکت کو اسلامی رنگ میں ڈھال دیا۔

دوسری جانب ان کی خوش قسمتی سے سعودی عرب میں تیل کے ذخائر کی نشان دہی ہوئی۔ سنہ 1933ء میں شاہ عبد العزیز نے کیلیفورنیا پٹرولیم کمپنی کے ساتھ تیل نکالنے کا معاہدہ کیا۔

ابتدائی چند برس جدوجہد میں بسر ہوئے مگر 1938ء میں جب کیلیفورنیا پٹرولیم کمپنی کے ماہرین ناکام ہو کر ملک لوٹنے ہی والے تھے کہ اچانک ایک کنویں سے خزانہ ابل پڑا اور اتنا تیل نکلا جس پر وہ ماہرین خود بھی دنگ رہ گئے۔

یہ واقعہ نہ صرف سعودی حکمرانوں اور کیلیفورنیا کمپنی کے لیے حیران کُن تھا بلکہ پورے جزیرہ نما عرب کے لیے ایک معجزہ تھا۔ تیل کی دریافت نے سعودی عرب کو معاشی طور پر زبردست استحکام بخشا اور مملکت میں خوش حالی کا دور دورہ ہو گیا۔

9 نومبر 1953ء کو شاہ عبد العزیز بن عبد الرحمن آل سعود وفات پا گئے۔

== سیاست ==
[[فائل:King Salman 2018.jpg|تصغیر|دائیں|خادم الحرمین الشریفین شاہ سلمان بن عزیز]]
سعودی عرب کی حکومت کا بنیادی ادارہ [[آل سعود]] کی بادشاہت ہے۔ [[1992ء]] میں اختیار کیے گئے بنیادی قوانین کے مطابق سعودی عرب پر پہلے بادشاہ [[عبدالعزیز ابن سعود]] کی اولاد حکمرانی کرے گی اور [[قرآن پاک]] ملک کا آئین اور [[شریعت]] حکومت کی بنیاد ہے۔

ملک میں کوئی تسلیم شدہ سیاسی جماعت ہے نہ انتخابات ہوتے ہیں البتہ [[2005ء]] میں مقامی انتخابات کا انعقاد ہوا۔ بادشاہ کے اختیارات شرعی قوانین اور سعودی روایات کے اندر محدود ہیں۔ علاوہ ازیں اسے سعودی شاہی خاندان، [[دُنیا|علماء]] اور سعودی معاشرے کے دیگر اہم عناصر کا اتفاق بھی چاہیے۔ سعودی عرب دنیا بھر میں [[مسجد|مساجد]] اور [[قرآن]] اسکولوں کے قیام کے ذریعے [[اسلام]] کی ترویج کرتی ہے۔ شاہی خاندان کے اہم ارکان علما کی منظوری سے شاہی خاندان میں کسی ایک شخص کو بادشاہ منتخب کرتے ہیں۔

قانون سازی وزراء کی کونسل عمل میں لاتی ہے جو لازمی طور پر [[شریعت|شریعت اسلامی]] سے مطابقت رکھتی ہو۔ عدالت [[شرعی نظام]] کی پابند ہیں جن کے [[قاضی]]وں کا تقرر اعلیٰ عدالتی کونسل کی سفارش پر بادشاہ عمل میں لاتا ہے۔
[[فائل:SaudiArabiaNumbered.png|بائیں|250px]]
=== صوبے ===
سعودی عرب کو انتظامی لحاظ سے تیرہ علاقوں یا صوبوں میں تقسیم کیا گیا ہے، جن کو [[عربی زبان|عربی]] زبان میں مناطق (عربی واحد: [[منطقہ]]) کہتے ہیں۔ سعودی نقشہ میں صوبے نمبر زد ہیں اور خانۂ معلومات میں ان کے بارے میں معلومات درج کی گئي ہیں۔



== جغرافیہ ==
[[فائل:Saudi Arabia map.png|تصغیر|سعودی عرب کا نقشہ]]
مملکت سعودی عرب [[جزیرہ نما عرب|جزیرہ نمائے عرب]] کے 80 فیصد رقبے پر مشتمل ہے۔ [[متحدہ عرب امارات]]، [[سلطنت عمان|اومان]] اور [[یمن]] کے ساتھ منسلک ملک کی سرحدوں کا بڑا حصہ غیر متعین ہے اس لیے ملک کا عین درست رقبہ اب بھی نامعلوم ہے۔ سعودی حکومت کے اندازوں کے مطابق مملکت کا رقبہ 22 لاکھ 17 ہزار 949 مربع کلومیٹر (8 لاکھ 56ہزار 356 مربع میل) ہے۔ دیگر اندازوں کے مطابق ملک کا رقبہ 19 لاکھ 60ہزار 582 مربع کلومیٹر (7 لاکھ 56 ہزار 934 مربع میل) اور 22 لاکھ 40 ہزار مربع کلومیٹر (8 لاکھ 64 ہزار 869 مربع میل) کے درمیان میں ہے تاہم دونوں صورتوں میں سعودی عرب رقبے کے لحاظ سے دنیا کے 15 بڑے ملکوں میں شمار ہوتا ہے۔

مملکت جغرافیہ مختلف نوعیت کا ہے۔ مغربی ساحلی علاقے (التہامہ) سے زمین سطح سمندر سے بلند ہونا شروع ہوتی ہے اور ایک طویل پہاڑی سلسلے ([[حجاز|جبل الحجاز]]) تک جاملتی ہے جس کے بعد سطع مرتفع ہیں۔ جنوب مغربی عسیر خطے میں پہاڑوں کی بلندی 3 ہزار میٹر (9 ہزار 840 فٹ) تک ہے اور یہ ملک کے سب سے زیادہ سرسبز اور خوشگوار موسم کا حامل علاقہ ہے۔ یہاں طائف اور ابہا جیسے تفریحی مقامات قائم ہیں۔ خلیج فارس کے ساتھ ساتھ قائم مشرقی علاقہ بنیادی طور پر پتھریلا اور ریتیلا ہے۔ معروف علاقہ ”[[الربع الخالی|ربع الخالی]]“ ملک کے جنوبی خطے میں ہے اور صحرائی علاقے کے باعث ادھر آبادی تقریباً نہ ہونے کے برابر ہے۔

مملکت کا تقریباً تمام حصہ صحرائی و نیم صحرائی علاقے پر مشتمل ہے اور صرف 2 فیصد رقبہ قابل کاشت ہے۔ بڑی آبادیاں صرف مشرقی اور مغربی ساحلوں اور حفوف اور بریدہ جیسے نخلستانوں میں موجود ہیں۔ سعودی عرب میں سال بھر بہنے والا کوئی دریا یا جھیل موجود نہیں۔

== موسم ==

سعودی عرب کا موسم مجموعی طور پر شدید گرم اور خشک ہے۔ یہ دنیا کے ان چند علاقوں میں سے ایک ہے جہاں گرمیوں میں درجہ حرارت کا 50 ڈگری سینٹی گریڈ (120 ڈگری فارن ہائیٹ) سے بھی اوپر جانا معمول کی بات ہے۔ موسم سرما میں بلند پہاڑی علاقوں میں کبھی کبھار برف پڑ جاتی ہے تاہم مستقل بنیادوں پر [[برف باری]] نہیں ہوتی۔ موسم سرما کا اوسط درجہ حرارت 8 سے 20 ڈگری سینٹی گریڈ (47 سے 68 ڈگری فارن ہائیٹ) ہے۔ موسم گرما میں اوسط درجہ حرارت 27 سے 43 ڈگری سینٹی گریڈ (81 سے 109 ڈگری فارن ہائیٹ) ہوتا ہے۔ وسط صحرائی علاقوں میں گرمیوں میں بھی رات کے وقت موسم سرد ہوجاتا ہے۔

سعودی عرب میں بارش بہت کم ہوتی ہے تاہم کبھی کبھار موسلا دھار بارش سے وادیوں میں زبردست سیلاب آجاتے ہیں۔ دار الحکومت ریاض میں سالانہ بارش 100 ملی میٹر (4 انچ) ہے جو جنوری سے مئی کے درمیان میں ہوتی ہے۔ جدہ میں نومبر اور جنوری کے درمیان میں 54 ملی میٹر (2.1 انچ) بارش ہوتی ہے۔

== اعداد و شمار ==
2005ء کے مطابق سعودی عرب کی آبادی 26 اعشاریہ 4 ملین ہے جس میں 5 اعشاریہ 6 ملین غیر ملکی آبادی بھی شامل ہے۔ 1960ء کی دہائی تک مملکت کی آبادی کی اکثریت خانہ بدوش یا نیم خانہ بدوش تھی لیکن معیشت اور شہروں میں تیزی سے ترقی کی بدولت اب ملک کی 95 فیصد آبادی مستحکم ہے۔ شرح پیدائش 29 اعشاریہ 56 فی ایک ہزار افراد ہے جبکہ شرح اموات صرف 2 اعشاریہ 62 فی ایک ہزار افراد ہے۔ چند شہروں اور نخلستانوں میں آبادی کی کثافت ایک ہزار افراد فی مربع کلومیٹر سے بھی زیادہ ہے۔

تقریباً 80 فیصد سعودی باشندے نسلی طور پر عرب ہیں۔ مزید برآں چند جنوبی اور مشرق افریقی نسل سے بھی تعلق رکھتے ہیں جو چند سو سال قبل اولاً غلام بنا کر یہاں لائے گئے تھے۔ سعودی عرب میں دنیا بھر کے 70 لاکھ تارکین وطن بھی مقیم ہیں جن میں [[بھارت]] کے 14 لاکھ، [[بنگلہ دیش]] کے 10 لاکھ، [[پاکستان]] کے 9 لاکھ، [[فلپائن]] کے 8 لاکھ اور [[مصر]] کے 7 لاکھ 50 ہزار باشندے شامل ہیں۔ قریبی ممالک کے عرب باشندوں کی بڑی تعداد میں مملکت میں برسرروزگار ہے۔ سعودی عرب میں مغربی ممالک سے تعلق رکھنے والے ایک لاکھ باشندے بھی قیام پزیر ہیں۔

== تعلیم ==
1932ء میں مملکت سعودی عرب کے قیام کے وقت ہر باشندے کی تعلیم تک رسائی نہیں تھی اور شہری علاقوں میں مساجد سے ملحق مدارس میں تعلیم کی محدود اور انفرادی کوششیں ہورہی تھیں۔ ان مدارس میں اسلامی اور دینی تعلیم سکھائی جاتی تھی تاہم گذشتہ صدی کے اختتام تک سعودی عرب ایک قومی تعلیمی نظام کا حامل ہے جس میں تمام شہریوں کو اسکول سے قبل سے لے کر جامعہ کی سطح تک مفت تربیت فراہم کی جاتی ہے۔ جدید سعودی تعلیمی نظام جدید اور روایتی تجربہ و شعبہ جات میں معیاری تعلیم فراہم کرتا ہے۔ اسلام کی تعلیم سعودی نظام تعلیم کا بنیادی خاصہ ہے۔ سعودی عرب کا مذہبی تعلیمی نصاب دنیا بھر کے مدارس اور اسکولوں میں بھی پڑھایا جاتا ہے۔

سعودی عرب میں باقاعدہ بنیادی تعلیم کا آغاز 1930ء کی دہائی میں ہوا۔ 1945ء میں شاہ عزیز السعود نے مملکت میں اسکولوں کے قیام کے لیے ایک جامع پروگرام کا آغاز کیا۔ 6 سال بعد 1951ء میں مملکت کے 226 اسکولوں میں 29 ہزار 887 طالب علم زیر تعلیم تھے۔ 1954ء میں وزارت تعلیم کا قیام عمل میں آیا جس کے پہلے وزیر شہزادہ مہروز بن عزیز بنے۔ سعودی عرب کی پہلی جامعہ شاہ سعود یونیورسٹی 1957ء میں ریاض میں قائم ہوئی۔

آج سعودی عرب کا قومی سرکاری تعلیمی نظام 8 جماعت، 24 ہزار سے زائد اسکولوں اور ہزاروں کالجوں اور دیگر تعلیمی و تربیتی اداروں پر مشتمل ہے۔ اس نظام کے تحت ہر طالب علم کو مفت تعلیم، کتب اور صحت کی سہولیات فراہم کی جاتی ہیں۔ مملکت کے سرکاری میزانیہ کا 24 فیصد سے زائد تعلیم کے لیے مختص ہے۔ سعودی عرب میں طالب علموں کو اسکالرشپ پروگرام کے تحت بیرون ملک بھی بھیجا جاتا ہے جن میں [[ریاستہائے متحدہ امریکا|امریکا]]، [[کینیڈا]]، [[برطانیہ]]، [[آسٹریلیا]]، [[جاپان]]، [[ملائیشیا]] [[جرمنی]] اور دیگر ممالک شامل ہیں۔

=== کالج و جامعات ===
[[سعودی عرب کی یونیورسٹیوں اور کالجوں کی فہرست]]


== معیشت ==
=== نقل وحمل ===

ملک بھر میں ایک بہترین نقل وحمل کا نظام قائم ہے۔ سعودی عرب حکومت ماضی میں ضلحی نظام کے استعمال کی حوصلہ افزائی کرتی رہی ہے کیوں کہ وہاں پیٹرول کی قیمت باقی دنیا کے مقابلے میں سب کم رہی ہے۔ فروری 2018ء میں اعلان کیا گیا کہ سعودی عرب کی چار اہم موٹر ویز پر رفتار میں بہتری لائی جائے گی اور اسے 140 کلومیٹر فی گھنٹہ کی رفتار سے پہنچا دیا جائے گا۔ اس منصوبے میں مکہ مدینہ، شاعز- دمام اور آخر میں ریاض طائف موٹر ویز شامل ہیں۔ ملک میں ایک ترقی یافتہ بحری نقل و حمل کا نظام ہے جو بنیادی طور پر [[پیٹروکیمیکل]] کی نقل و حمل کی سہولت کے لیے تیار کیا گیا ہے۔ [[سعودی پورٹ اتھارتی]] ان بحری کارروائیوں کی نگرانی کرتی ہے، یہ ادارہ ملک میں بندرگاہوں کے انتظام کا ذمہ دار ہے۔ شاہراہوں و ہوائی سفر پر زیادہ انحصار کرنے کے نتیجے میں، سعودی عرب میں ریل نقل و حمل میں دوسرے ذرائع کی طرح سرمایہ کاری نہیں ہوئی۔ البتہ، اب ملک کے ریلوے کے بنیادی ڈھانچے میں توسیع کی منصوبہ بندی کی گئی ہے۔

== کھیل ==
سعودی عرب کا سب سے مقبول کھیل [[گیندِ پا|فٹ بال]] ہے۔ سعودی عرب [[گرمائی اولمپکس]]، [[والی بال]]، [[باسکٹ بال]] اور دیگر کھیلوں میں عالمی سطح کے ٹورنامنٹس میں شرکت کرتا ہے۔ قومی فٹ بال مسلسل 4 مرتبہ ورلڈ کپ اور 6 مرتبہ ایشین کپ کے لیے کوالیفائی کرنے کے باعث عالمی سطح پرجانی جاتی ہے۔ سعودی عرب تین مرتبہ ایشین چمپئن رہ چکا ہے اور دو مرتبہ فائنل میں شکست کھاگیا۔ سعودی عرب کے چند معروف فٹ بال کھلاڑیوں میں [[ماجد عبداللہ]]، [[سامي الجابر]] اور [[ياسر القحطاني]] شامل ہیں۔

== آبادیات ==
=== مذہب ===

[[اسلام]] سعودی عرب کا سرکاری مذہب ہے اور اس کا قانون تمام شہریوں کے مسلمان ہونے کو ضروری قرار دیتا ہے۔ اسلام کے سوا دیگر مذاہب کے پیروکاروں کو کھلے عام عبادت منع ہے۔ سعودی عرب شہریت حاصل کرنے کے لیے کسی بھی غیر مسلم کو اسلام قبول ضروری ہے۔ سعوی عرب کے نفاذ [[شریعت]] اور اس کے [[سعودی عرب میں انسانی حقوق|انسانی حقوق]] متعلقہ قوانین پر تنقید بھی کی جاتی ہے۔

== ثقافت ==
سعودی ثقافت کی بنیاد مذہب [[اسلام]] ہے۔ اسلام کے دو مقدس ترین مقامات مکہ مکرمہ اور مدینہ منورہ سعودی عرب میں موجود ہیں۔ ہر روز دنیا بھر کے مسلمان 5 مرتبہ مکہ مکرمہ میں قائم [[خانہ کعبہ]] کی جانب رخ کرکے [[نماز]] پڑھتے ہیں۔ سعودی عرب میں ہفتہ وار تعطیل [[جمعہ]] کو ہوتی ہے۔ [[قرآن|قرآن مجید]] سعودی عرب کا آئین اور شریعت اسلامی عدالتی نظام کی بنیاد ہے۔

سعودی عرب کے معروف ترین لوک رسم قومی رقص [[ارضیٰ]] ہے۔ تلواروں کے ساتھ کیا جانے والا یہ رقص قدیم [[بدو]]ی روایات کا حصہ ہے۔ حجاز کی [[السہبا]] لوک موسیقی کی جڑیں قرون وسطیٰ کے عرب [[اندلس]] سے جاملتی ہیں۔

سعودی عرب کا لباس باشندوں کے زمین، ماضی اور اسلام سے تعلق کا عکاس ہے۔ روایتی طور پر مرد ٹخنے تک کی لمبائی کی اونی یا سوتی قمیض پہنتے ہیں جو [[ثوب]] کہلاتی ہے جس کے ساتھ سر پر [[شماغ]] یا [[غطرہ]] کا استعمال کیا جاتا ہے۔ عورتوں کا لباس قبائلی موتیوں، سکوں، دھاتی دھاگوں اور دیگر اشیاء سے مزین ہوتا ہے۔ سعودی خواتین گھر سے باہر [[عبایہ]] اور [[نقاب]] کا استعمال کرتی ہیں۔

اسلام میں [[شراب]] نوشی اور [[سؤر|سور]] کے گوشت کے استعمال کی سختی سے ممانعت ہے اور اس پر سعودی عرب میں سختی سے عملدرآمد کیا جاتا ہے۔ سعودی روٹی [[خبز]] کا تقریباً تمام کھانوں میں استعمال کیا جاتا ہے۔ بھنی ہوئی بھیڑ، مرغی، فلافل، شورمہ اور فول بھی دیگر مشہور کھانوں میں شامل ہیں۔ روایتی قہوہ خانے ہر جگہ موجود ہیں تاہم اب ان کی جگہ بڑے کیفے لے رہے ہیں۔ بغیر دودھ کی سیاہ عربی چائے کا استعمال ہر جگہ کیا جاتا ہے۔

سعودی عرب میں تھیٹر اور سینما پر پابندی عائد ہے تاہم [[ظہران]] اور [[راس تنورہ]] میں قائم نجی آبادیوں میں تھیٹر قائم ہیں تاہم یہ فلموں کے نمائش کی بجائے مقامی موسیقی اور فنون پیش کرنے کے حوالے سے مشہور ہیں۔ حال ہی میں بچوں اور عورتوں کے لیے عربی کارٹون پیش کرنے کے لیے سینمائوں کے قیام کا منصوبہ بنایا گیا ہے۔

== مزید دیکھیے ==
* [[عبدالعزیز ابن سعود]]
* [[فہرست شاہان سعودی عرب]]


== حوالہ جات ==


== حواشی ==
حاشیہ

== بیرونی روابط ==


* [http://www.saudi.gov.sa/wps/portal/espp سعودی عرب] *سرکاری ویب گاہ''
* 
* 
* سعودی عرب کا پروفائل بی بی سی نیوز سے
* 
* 
* سعودی وزارت ثقافت
* سعودی عرب، الباب

زمرہ:اسلامی بادشاہتیں
زمرہ:اسلامی ریاستیں
زمرہ:اقوام متحدہ کے رکن ممالک
زمرہ:اوپیک کی رکن ریاسات
زمرہ:ایشیائی ممالک
زمرہ:ایشیا کی فرماں روائیاں
زمرہ:بحیرہ احمر کے کنارے واقع ممالک
زمرہ:بی آر آئی سی ایس اقوام
زمرہ:بیسویں صدی میں قائم ہونے والے ممالک اور علاقے
زمرہ:جزیرہ نما عرب
زمرہ:جی 20 اقوام
زمرہ:جی 20 ممالک
زمرہ:خانہ معلومات ملک یا خانہ معلومات سابقہ ملک پرچم سرخی یا قسم پیرامیٹر استعمال کرنے والے صفحات
زمرہ:خلیج فارسی ممالک

زمرہ:سعودی عرب میں 1932ء کی تاسیسات
زمرہ:عرب لیگ کی رکن ریاسات
زمرہ:عربی زبان بولنے والے ممالک اور علاقہ جات
زمرہ:علامت کیپشن یا ٹائپ پیرامیٹرز کے ساتھ خانہ معلومات ملک یا خانہ معلومات سابقہ ملک استعمال کرنے والے صفحات
زمرہ:غیرموجود آئی ایس بی این کے ساتھ صفحات
زمرہ:قریب مشرقی ممالک
زمرہ:مؤتمر عالم اسلامی کے رکن ممالک
زمرہ:مجلس تعاون خلیجی کی رکن ریاسات
زمرہ:مسلم اکثریتی ممالک
زمرہ:مشرق وسطی کے ممالک
زمرہ:مغربی ایشیا
زمرہ:مغربی ایشیائی ممالک
زمرہ:مملکت عربیہ
زمرہ:مملکتیں
زمرہ:موجودہ بادشاہتیں
زمرہ:وحدت عرب
زمرہ:ویکی ڈیٹا سے مطابقت رکھنے والی مختصر تفصیل
زمرہ:1932ء میں قائم ہونے والے ممالک اور علاقے

زمرہ:سعودی عرب